Gerontius to Colluthus
Material: papyrus
Place: Oxyrhynchites
Categories: Brief (privat)
Gerontios an Kolluthos
Militär
κυρίῳ μου υἱῷ Κολλούθῳ
Γερόντιος χαίρειν.
οἶδεν ὁ θεός, οὐδέποτε
ἠνώχλησα πραιποσί
τῳ διὰ ξενίας τῶν βο
ηθῶν μου ἢ ναυτῶν
ἢ τροφίμων ἢ ἄλλου τι
νὸς διαφέροντός μοι,
ἀλλὰ ἀφʼ οὗ οἱ Μαῦροι ἐνθά
δε ἦσαν τοὺς μιτάτορας
τιμῶ καὶ ἀλύπους ποιῶ
καὶ οὐδέποτε ἀντιλέγου
σί μοι. οἱ νῦν κατασταθέν
τες, ζητηθέντες ὑπʼ ἐ
μοῦ πολλάκις καὶ εὑρε
θέντες, οὐ κατηξίωσαν
ἐλθεῖν πρὸς ὑμᾶς ἀλλὰ
ἀπελθόντες εἰσβάλλου
σι στρατιώτας εἰς τὰς δια
φερούσας ἡμῖν οἰκίας. οὐ
θέλω οὖν οὐδὲ νῦν ἐνο
χλῆσαι τῷ κυρίῳ μου τῷ
πραιποσίτῳ ἀλλὰ τιμῆ
σαι τοὺς μιτάτορας καὶ τι
μηθῆναι παρʼ αὐτῶν.
παρακαλῶ οὖν, κύριε υἱέ,
συμβούλευσον αὐτοῖς ἐλ
θεῖν πρὸς ἐμέ· ἄτοπον γάρ
ἐστιν ὑβρισθῆναι ἡμᾶς
οὐδέποτε ὑβρισθέντας ἐπὶ
τῶν ξένων, μάλιστα σοῦ τοῦ
υἱοῦ δομεστικοῦ ὄντος. οὐ δυ
νηθεὶς δὲ ἐλθεῖν διὰ τὴν ἀνα
χώρησιν γράφω. ἐρρῶσθαί σε
εὔχομαι πολλοῖς χρό
νοις, κύριε υἱέ